Er woar zeascht Lehra vo Charles de Lorraine-Guise, am spätan Kardinal vo Lothringen, späta hoda diesn noch Rom und aufs Konzil von Trient begleit, wo er se duach kräftign Widastond geng de Forderunga vo da streng päpstlichn Partei auszeichnt hod. Er is drauf vo de Lothringa zum Bischof vo Metz eihgsetzt worn, hod jedoch dieses Omt 1568 weng calvinistischa Unruhn niedaglegt, hod se auf sei Londgut bei Creste zruckzong und is duat 1591 gstorm.